CELEX: 62014CN0512
Language: el
Date: 2014-11-14 00:00:00
Title: Υπόθεση C-512/14 P: Αναίρεση που άσκησε στις 14 Νοεμβρίου 2014 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) κατά της αποφάσεως που εξέδωσε το Γενικό Δικαστήριο (τρίτο τμήμα) στις 3 Σεπτεμβρίου 2014 στην υπόθεση T-686/13, Unibail κατά ΓΕΕΑ

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/24
            
         Αναίρεση που άσκησε στις 14 Νοεμβρίου 2014 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) κατά της αποφάσεως που εξέδωσε το Γενικό Δικαστήριο (τρίτο τμήμα) στις 3 Σεπτεμβρίου 2014 στην υπόθεση T-686/13, Unibail κατά ΓΕΕΑ
   (Υπόθεση C-512/14 P)
   (2015/C 138/34)
   Γλώσσα διαδικασίας: η γαλλική
   
      Διάδικοι
   
   
      Αναιρεσείον: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: A. Folliard-Monguiral)
   
      Αντίδικος κατ’ αναίρεση: Unibail Management
   
      Αιτήματα
   
   Το αναιρεσείον ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση,
            
         
               —
            
            
               να αποφανθεί επί της διαφοράς κατ’ εφαρμογήν του άρθρου 61, πρώτο εδάφιο, δεύτερη περίοδος, του Οργανισμού και
            
         
               —
            
            
               να καταδικάσει την προσφεύγουσα ενώπιον του Γενικού Δικαστηρίου στα δικαστικά έξοδα του ΓΕΕΑ.
            
         
      Λόγοι αναιρέσεως και κύρια επιχειρήματα
   
   Με την αίτησή του, το αναιρεσείον προβάλλει έναν λόγο αναιρέσεως. Ειδικότερα, το ΓΕΕΑ υποστηρίζει ότι το Γενικό Δικαστήριο παρέβη το άρθρο 75, πρώτη περίοδος, του κανονισμού (ΕΚ) 207/2009 (1) του Συμβουλίου, της 26ης Φεβρουαρίου 2009, για το κοινοτικό σήμα, σε συνδυασμό με το άρθρο 7, παράγραφος 1, στοιχείο β', του ίδιου κανονισμού. Κατά το ΓΕΕΑ το Γενικό Δικαστήριο ερμήνευσε εσφαλμένα όχι μόνο το περιεχόμενο της έννοιας της ενιαίας αιτιολογίας, αλλά και την ίδια του τη νομολογία. Τέλος, το αναιρεσείον προσάπτει στο Γενικό Δικαστήριο ότι αντέστρεψε το βάρος αποδείξεως.
   
      (1)  ΕΕ L 78, σ. 1.